نثار قادری

نثار قادری (1940/1941 - 24 دسمبر 2023ء) ایک پاکستانی ریڈیو، اسٹیج اور ٹیلی ویژن اداکار تھے۔ نثار قادری کا شمار پی ٹی وی کے سینئر اور نامور اداکاروں میں کیا جاتا تھا۔ انھیں 2016ء میں پرائیڈ آف پرفارمنس ایوارڈ سے نوازا گیا۔

 زندگی اور کیریئر 
قادری نے اپنے کیریئر کا آغاز 1966ء میں ریڈیو پاکستان راولپنڈی سے کیا۔ بعد ازاں انھوں نے متعدد ٹی وی ڈراموں، فلموں اور ریڈیو ڈراموں میں اداکاری کی۔ نثار قادری نے اپنے فنی کیرئیر کا آغاز انیس سو چھیاسٹھ میں نشر ہونے والے ڈراما ’دیواریں‘ سے کیا۔ نثار قادری نے اسلام آباد اسٹیشن سے متعدد ڈراموں میں اداکاری کی۔ ٹی وی ڈرامے " ایک حقیقت ایک افسانہ " میں ان کا دلکش جملہ ماچس ہوگی آپ کے پاس؟ ناظرین میں کافی مقبول ہوا۔ نثار قادری نے 1983ء میں سمندر، 1985ء میں کاروان، 1993ء میں نجات، 1994ء میں انگار وادی، 2004ء میں پورے چاند کی رات اور فلم ہم ایک ہیں سمیت متعدد ڈراموں اور فلموں میں اداکاری کے جوہر دکھائے۔ 

 وفات 
قادری 2010ء کی دہائی کے وسط میں چہرے کے فالج کا شکار ہوئے اور اس دوران وہ اسکرین سے غائب رہے۔ ان کا انتقال 24 دسمبر 2023ء کو 82 سال کی عمر میں ہوا۔ان کا نماز جنازہ عیدگاہ گراؤنڈ چکلالہ ( راولپنڈی )میں ادا کی گئی۔

پاکستان کے نگران وزیر اعظم انوار الحق کاکڑ نے معروف اداکار نثار قادری کے انتقال پر افسوس اور رنج کا اظہار۔انھوں نے قادری کے اہل خانہ سے تعزیت اور ہمدردی کا اظہار کرتے ہوئے کہا ہے کہ نثار قادری کا شمار پاکستان ٹیلی ویژن کے منجھے ہوئے اداکاروں میں ہوتا تھا،نثار قادری کی پاکستان ٹیلی ویژن ، فلم ، ریڈیو اور تھیٹر کے لیے خدمات کو ہمیشہ یاد رکھا جائے گا۔

 فلموگرافی 
نثار قادری درج ذیل ٹی وی ڈراموں اور فلموں میں کام کیا۔

 ٹیلی ویژن 
 ایک حقیقت ایک افسانہ
 سمندر (1983ء)
 کاروان (1985ء)
 بہادر علی
 نجات (1993ء)
 انگار وادی (ڈراما) (1994ء)
 آدھی دھوپ
 پوری چاند کی رات (2004ء)
 آتش
 خواہیش (1993ء) مقبول ترین کردار (شوکیہ)

 فلم 
 خاموش پانی (2003ء)
 ہم ایک ہیں (2004ء)

 اعزازات 
نثار قادری کو دو ہزار سولہ میں صدارتی تمغا حسن کارکردگی سے بھی نوازا گیا۔
سال ایوارڈ قسم نتیجہ حوالہ 2016ء پرائیڈ آف پرفارمنس ایوارڈ فنونفاتح
 حوالہ جات 

 IMDb پر نثار قادری

زمرہ:اکیسویں صدی کے پاکستانی مرد اداکار
زمرہ:بیسویں صدی کے پاکستانی مرد اداکار
زمرہ:پاکستانی مرد اسٹیج اداکار
زمرہ:پاکستانی مرد ریڈیو اداکار
زمرہ:تمغائے حسن کارکردگی وصول کنندگان
زمرہ:پاکستانی مرد ٹیلی ویژن اداکار
زمرہ:2023ء کی وفیات
زمرہ:سال پیدائش غیر یقینی
زمرہ:1940ء کی دہائی کی پیدائشیں